दोनों दलों का दावा वोट हमें मिला है, हम ही जीतेंगे
22 दिसंबर को मतदान के बाद बुधवार को पूरे दिन चौराहों पर लोग हार-जीत के कयास लगाते नजर आए। भाजपा और कांग्रेस नेताओं ने भी पोलिंग बूथवार मतदान का आंकड़ा निकालकर वोटों की गिनती की और अपनी-अपनी जीत मान ली। इधर, शहरवासी फिलहाल तय नहीं कर पा रहे है। भाजपा और कांग्रेस दोनों प्रत्याशियों में कांटे की टक्कर होने के कारण परिणाम को लेकर काफी उत्साहित है।
हार-जीत के कयासों का दौर मंगलवार शाम 6 बजे के बाद से ही शुरू हो गया था। देररात मतदान के फायनल आंकड़े मिलने के बाद हर व्यक्ति अपने-अपने स्तर से दोनाें प्रत्याशियों को मिलने वाले वोटों की गिनती करने लगे और अपने-अपने स्तर से जीत-हार के दावे करना शुरू कर दिया है। बुधवार को भी पूरे दिन यही दौर चला। परिणाम को लेकर भाजपा और कांग्रेस पार्टी नेताओं ने भी पोलिंग बूथ वार डले मतदान की जानकारी लेकर पोलिंग बूथ स्तर पर बैठे कार्यकर्ताओं से फीडबैक लिया। इसके बाद मतदान की गिनती लगाते हुए दोनों ही पार्टी ने अपनी-अपनी जीत मान ली है। दोनों ही अपनी-अपनी जीत मानकर फिलहाल खुश है।
सट्टा बाजार भी गर्म- नपा अध्यक्ष पद के लिए मैदान में उतरे कांग्रेस और भाजपा प्रत्याशी की जीत-हार को लेकर सट्टा बाजार भी काफी गर्म है। कांटे की टक्कर होने के कारण सट्टा बाजार इस बार ज्यादा ही चमका हुआ है।
सारे कयासों पर 26 को लगेगा विराम- नपा चुनाव में जीत-हार को लेकर 26 दिसंबर को विराम लग जाएगा। दोपहर तक सारे परिणाम घोषित हो जाएंगे और अधिकृत तौर पर नई नगर सरकार घोषित हो जाएगी।
hin_Deva hin_Deva hin_Deva hin_Deva hin_Deva